
DR 30.7.2018                                                               23                    

 
Kalau mereka ada tiga ekar, pendapatan mereka hanya RM540 sebulan. Kita boleh 

bayangkan penoreh yang bekerja di kebun orang lain hanya mendapat separuh daripada 
pendapatan.  Kalau RM540, bermakna pendapatan mereka hanya RM270.  

■1150 

Saya harap kerajaan hari ini yang mengatakan mereka akan memberikan kebajikan 
kepada rakyat mengambil tindakan segera untuk membantu pekebun-pekebun kecil dan 
penoreh-penoreh getah ini. Pada 2017 dan awal 2018 apabila harga getah menurun, 
Kerajaan Barisan Nasional telah memberikan pemberian one-off sebanyak RM500 kepada 
pekebun-pekebun kecil dan juga penoreh-penoreh getah bagi membantu kehidupan mereka 
yang terhimpit ketika itu. Saya harap perkara ini juga dilakukan oleh Kerajaan Pakatan 
Harapan dengan memberikan pemberian one-off kepada pekebun-pekebun kecil dan juga 
penoreh-penoreh getah.  

Apa yang saya sebutkan tadi adalah pendapatan mereka. Setiap kebun getah 
memerlukan baja, racun dan sebagainya. Untuk tiga ekar, mereka perlu berbelanja sehingga 
RM1,000 bermakna pendapatan mereka defisit, bermakna selepas ini racun tidak boleh 
dibeli, baja tidak boleh digunakan dan sebagainya. Ini akan memberikan kesan jangka 
panjang kepada pekebun-pekebun kecil dan sebagainya.  

Saya harap apa yang dilaksanakan oleh kerajaan dahulu diteruskan. Misalnya di 
musim tengkujuh ada sara hidup RM200 sebulan daripada bulan November, Disember dan 
Januari dan kita juga mencadangkan sewaktu musim meluruh di mana penoreh tidak boleh 
menoreh getah kerana tidak ada susu dan sebagainya, kita juga mengharapkan supaya pihak 
kementerian mengkaji sama ada untuk memberikan sumbangan sara hidup dan sebagainya. 

Bagi pekebun kelapa sawit. Untuk makluman Dewan sebelum PRU ke-14, harga 
kelapa sawit, buah tandan segar ataupun fresh fruit bunches adalah RM550 satu tan tetapi 
hari ini harga hanya lebih kurang RM370 hingga RM380 satu tan. Anggaran pendapatan 
untuk satu ekar adalah RM500, anggaran pendapatan untuk tiga ekar kali ini adalah RM555 
sahaja selepas ditolak dengan hutang-hutang ataupun pengangkutan, baja, racun dan lain-
lain. RM555 untuk satu ekar dan RM1,850 untuk 10 ekar bagi peneroka-peneroka FELDA. 

Peneroka FELDA yakin dengan janji yang dibuat oleh pihak Pakatan Harapan 
bahawa hutang mereka akan dihapuskan tetapi sehingga hari ini hutang masih belum 
dihapuskan... [Disampuk] Hutang masih belum dihapuskan, pendapatan semakin 
berkurangan. Bagi peneroka-peneroka FELDA, pendapatan RM1,500 tidak mencukupi 
kerana bayaran untuk kos-kos hasil ladang, pengangkutan, upah kait buah, upah racun dan 
sebagainya melebihi daripada RM1,500. Jadi yang saya hendak sebutkan bahawa harapan 
rakyat terutamanya masyarakat luar bandar untuk kehidupan yang lebih selesa sebenarnya 
bukan sahaja tidak dapat dipenuhi, hari ini kehidupan mereka lebih sengsara.  

Saya tunjukkan bahawa pendapatan yang begitu berkurangan, yang tidak mampu 
untuk menampung hidup lebih-lebih lagi apabila kenaikan harga barang yang begitu tinggi 
ketika ini walaupun harapan yang diberikan oleh Pakatan Harapan selepas pilihan raya GST 
akan dihapuskan dan harga barang akan turun. Hari ini harga barang tidak turun malah harga 
barang terus meningkat dan saya yakin selepas SST diperkenalkan, saya pasti harga barang 
akan terus naik. Ini juga akan memberikan bebanan yang besar kepada penoreh getah, 
pekebun kecil malah nelayan-nelayan di sekitar pantai timur, pantai barat dan sebagainya 
tentu sahaja akan menghadapi masalah yang besar.  

Bagi peneroka FELDA, saya cadangkan kepada pihak kerajaan hari ini supaya 
menangguhkan pembayaran hutang mereka buat seketika sekarang ini walaupun janji untuk 
menghapuskan hutang tetapi untuk ketika ini, saya cadangkan supaya semua hutang 
ditangguhkan kerana sewaktu Kerajaan Barisan Nasional, apabila harga turun daripada 
RM400 satu tan semua hutang ditangguhkan sehingga harga meningkat lebih daripada 
RM400 satu tan. 

Tuan Yang di-Pertua, saya ada sedikit masa lagi. Saya hendak menyentuh tentang 
MARA. Saya tidak tahu kebenarannya tetapi daripada laporan-laporan media sosial dan 
sebagainya, saya difahamkan kerajaan akan memecahkan MARA di bawah tiga kementerian 
iaitu di bawah Kementerian Ekonomi yang menjaga tentang pelaburan, di bawah 
permohonan usahawan begitu juga di bawah Kementerian Pembangunan Luar Bandar.  

 



Kalau mereka ada tiga ekar, pendapatan mereka hanya RM540 sebulan. Kita boleh. bayangkan penoreh yang bekerja di kebun orang lain hanya mendapat separuh daripada pendapatan. Kalau RM540, bermakna pendapatan mereka hanya RM270. #1150. Saya harap kerajaan hari ini yang mengatakan mereka akan memberikan kebajikan kepada rakyat mengambil tindakan segera untuk membantu pekebun-pekebun kecil dan penoreh-penoreh getah ini. Pada 2017 dan awal 2018 apabila harga getah menurun, Kerajaan Barisan Nasional telah memberikan pemberian one-off sebanyak RM500 kepada pekebun-pekebun kecil dan juga penoreh-penoreh getah bagi membantu kehidupan mereka yang terhimpit ketika itu. Saya harap perkara ini juga dilakukan oleh Kerajaan Pakatan Harapan dengan memberikan pemberian one-off kepada pekebun-pekebun kecil dan juga penoreh-penoreh getah. Apa yang saya sebutkan tadi adalah pendapatan mereka. Setiap kebun getah memerlukan baja, racun dan sebagainya. Untuk tiga ekar, mereka perlu berbelanja sehingga RM1,000 bermakna pendapatan mereka defisit, bermakna selepas ini racun tidak boleh dibeli, baja tidak boleh digunakan dan sebagainya. Ini akan memberikan kesan jangka panjang kepada pekebun-pekebun kecil dan sebagainya. Saya harap apa yang dilaksanakan oleh kerajaan dahulu diteruskan. Misalnya di musim tengkujuh ada sara hidup RM200 sebulan daripada bulan November, Disember dan Januari dan kita juga mencadangkan sewaktu musim meluruh di mana penoreh tidak boleh menoreh getah kerana tidak ada susu dan sebagainya, kita juga mengharapkan supaya pihak kementerian mengkaji sama ada untuk memberikan sumbangan sara hidup dan sebagainya. Bagi pekebun kelapa sawit. Untuk makluman Dewan sebelum PRU ke-14, harga kelapa sawit, buah tandan segar ataupun fresh fruit bunches adalah RM550 satu tan tetapi hari ini harga hanya lebih kurang RM370 hingga RM380 satu tan. Anggaran pendapatan untuk satu ekar adalah RM500, anggaran pendapatan untuk tiga ekar kali ini adalah RM555 sahaja selepas ditolak dengan hutang-hutang ataupun pengangkutan, baja, racun dan lain- lain. RM555 untuk satu ekar dan RM1,850 untuk 10 ekar bagi peneroka-peneroka FELDA. Peneroka FELDA yakin dengan janji yang dibuat oleh pihak Pakatan Harapan bahawa hutang mereka akan dihapuskan tetapi sehingga hari ini hutang masih belum dihapuskan... [Disampuk] Hutang masih belum dihapuskan, pendapatan semakin berkurangan. Bagi peneroka-peneroka FELDA, pendapatan RM1,500 tidak mencukupi kerana bayaran untuk kos-kos hasil ladang, pengangkutan, upah kait buah, upah racun dan sebagainya melebihi daripada RM1,500. Jadi yang saya hendak sebutkan bahawa harapan rakyat terutamanya masyarakat luar bandar untuk kehidupan yang lebih selesa sebenarnya bukan sahaja tidak dapat dipenuhi, hari ini kehidupan mereka lebih sengsara. Saya tunjukkan bahawa pendapatan yang begitu berkurangan, yang tidak mampu untuk menampung hidup lebih-lebih lagi apabila kenaikan harga barang yang begitu tinggi ketika ini walaupun harapan yang diberikan oleh Pakatan Harapan selepas pilihan raya GST akan dihapuskan dan harga barang akan turun. Hari ini harga barang tidak turun malah harga barang terus meningkat dan saya yakin selepas SST diperkenalkan, saya pasti harga barang akan terus naik. Ini juga akan memberikan bebanan yang besar kepada penoreh getah, pekebun kecil malah nelayan-nelayan di sekitar pantai timur, pantai barat dan sebagainya tentu sahaja akan menghadapi masalah yang besar. Bagi peneroka FELDA, saya cadangkan kepada pihak kerajaan hari ini supaya menangguhkan pembayaran hutang mereka buat seketika sekarang ini walaupun janji untuk menghapuskan hutang tetapi untuk ketika ini, saya cadangkan supaya semua hutang ditangguhkan kerana sewaktu Kerajaan Barisan Nasional, apabila harga turun daripada RM400 satu tan semua hutang ditangguhkan sehingga harga meningkat lebih daripada RM400 satu tan. Tuan Yang di-Pertua, saya ada sedikit masa lagi. Saya hendak menyentuh tentang MARA. Saya tidak tahu kebenarannya tetapi daripada laporan-laporan media sosial dan sebagainya, saya difahamkan kerajaan akan memecahkan MARA di bawah tiga kementerian iaitu di bawah Kementerian Ekonomi yang menjaga tentang pelaburan, di bawah permohonan usahawan begitu juga di bawah Kementerian Pembangunan Luar Bandar.